شەفەق نیوز/ ماموستایگ زانکۆیی لە زانکۆی زیقار، ئمڕوو سێشەممە، لە هەوڵدان کوشتنی لەناوڕاس شار ناسریە ناوەند پارێزگای زیقار رزگاری بوی.
سەرچەوەیگ ئەمنی خەوەردا ئاژانس شەفەق نیوز ک سەتار عتابی ماموستا لە زانکۆی زیقار قورتاری بوی لە تەقەلایگ ئەرا کوشتنی لە ناوچەی حەی ئووڕ لە ناوڕاس شار ناسریە ناوەند پارێزگاگە، و ئاماژە کرد ک سێ جا کابرای تەقەکەر شکست هاورد لە تەقەکردن وە دەوانچەگەی، و پەنا وە وایین برد.
سەرچەوەگە وتیش: عتابی پەنا وە هێزە ئەمنیەگان لە نزیک شوون رووداوەگە برد، ک کەفتنە شوون توومەتبارەگە ک تەقەلاي وايين دا، و لەلایەن خاڵ دەروازەی باکووری پارێزگاگە دەسگیر کریا.
و دیاریکرد ک توومەتبارەگە وەگورەی مادەی ٤٩٥ لە یاسای سزاگان عراق ژمارە ١١١ ئەرا ساڵ ١٩٦٩ بەندین کریا.
